is en vi is is is is is is is is is en fi en is en fi hu is en is is ga hbs_lat is is is is et is is is cs is is is is is pt is is is is is is pt is is is is is is pt is is is is is is pt is is is is is is pt is is is is pt is is is is pt is is is is is is pt is is is is is is pt is is is is is is pt is is is is is is is is is is is is pt is is is is is is is is is is is is is is is en da is is fi is is en en is is is nb is en is hbs_lat is is vi is is is is en is is is is is cs is cs is fr is is is cs sw ast fr is is fr cs sv is is is is is fr en is is is cs is sk is is is sk sk tr is is is is cs is sk is fr is is is is is cs cs sk is fr is da is is is fr is is is is cs fi is cs da de is is is es is is cs cs is is fr is is is is sv da is sk is de cs is is is is is is cs cs cs sk is cs cs is is is cs sv is is is is is is hu hbs_lat en is en en is is is cs is is is de de cs cs is is vi fi nb is is is is is vi is nb is cs is is is is is cs is cs is is is is is cs es is cs is is cs is is is is is en is cs is cs is cs hu is ms is cs hu is is nb is ca is is is en is is nb et is is is is en is is is is is is is is is is is is fr is is is cs is et is is is vi cs sv is is is lt is hbs_lat tl is is is vo is tl az is is is cs is is en fr en is is is is is is is is is fi is en en is is is nb is en is hbs_lat is is vi is is is is is is is is is is sv ms ru is is is es is hbs_lat en is is is en
Jafnréttisstefna Tækniskólans | Jafnréttisstefna | Stefnur skólans | Tækniskólinn | Tækniskólinn - Skóli atvinnulífsins
Markmið jafnréttisstefnu Tækniskólans er að tryggja að nemendur og starfsfólk sé metið að eigin verðleikum og njóti jafnréttis óháð kynferði, aldri, uppruna, kynhneigð, fötlun og öðrum félags- og persónubundnum þáttum. Tækniskólinn telur að með því að stuðla að jafnrétti fái þekking, færni og hæfileikar allra notið sín í hvetjandi og skilvirku vinnu- og skólaumhverfi þar sem gagnkvæm virðing er höfð að leiðarljósi.
Markmið jafnréttisstefnu er að tryggja að fyllsta jafnréttis kynjanna sé gætt í hvívetna í skólanum og að bæði nemendur og starfsfólk fái notið sín á eigin forsendum án tillits til kynferðis. Markvisst skal hugað að báðum kynjum í stefnumótun og ákvörðunum á öllum sviðum skólans. Kynbundin mismunun er óheimil, hvernig sem hún birtist og skal vinna á virkan hátt gegn slíkri mismunun. Kynbundið ofbeldi og kynferðisleg áreitni er ekki liðin.
Með jafnréttisstefnu skólans er unnið markvisst að því að breyta hefðbundnum kynjaímyndum og vinna gegn neikvæðum staðalímyndum. Kennarar og annað starfsfólk Tækniskólans eru fyrirmyndir nemenda sem stuðla eiga að jafnrétti í orði og á borði. Jafnréttisstefnu Tækniskólans er fylgt eftir með jafnréttisáætlun.
Jafnréttisstefna og jafnréttisáætlun eru hvorutveggja hluti rekstrarhandbókar TS og ISO 9001 vottun.
Innan TS skal starfa jafnréttisnefnd, kosin á starfsmannafundi til þriggja ára í senn. Í jafnréttisnefnd skulu sitja fimm einstaklingar þar af a.m.k. einn úr röðum almennra starfsmanna, einn kennari og einn nemandi. Stjórn nemendasambands TS tilnefnir sinn fulltrúa. Hlutverk jafnréttisnefndar er að fylgjast með stöðu jafnréttismála í skólanum, gera tillögur um stefnu og áætlanir skólans í jafnréttismálum og fylgja jafnréttisáætlun eftir. Jafnréttisnefnd setur fram tveggja ára aðgerðaáætlun í senn, fylgir eftir framkvæmd hennar og metur árangur miðað við sett markmið. Formaður jafnréttisnefndar er jafnréttisfulltrúi TS.
námsráðgjafi - jafnréttisfulltrúi og formaður nefndar
Jafnréttisáætlun þessi var samþykkt af skólameistara Tækniskólans þann 02.03.2015 og verður endurskoðuð fyrir lok árs 2017 .
Jafnréttisáætlun TS er verkfæri til þess að hrinda stefnunni í framkvæmd með skipulögðum hætti. Jafnréttisáætluninni er skipt í tvo hluta:
Skólastarf, nemendur nám og kennsla.
Áætluninni er ætlað að jafna stöðu kvenna og karla innan skólans og stuðla að því að allir fái notið sín án tillits til kyns. Jafnréttisnefnd TS ber ábyrgð á að gera jafnréttisáætlun á grundvelli jafnréttisstefnu skólans og skal hún kynnt starfsfólki og nemendum. Áætlunina skal endurskoða á tveggja ára fresti og meta með hliðsjón af jafnréttisstefnunni og þeim árangri sem náðst hefur samkvæmt settum markmiðum.
a. Jafnréttissjónarmið skal meta til jafns við önnur mikilvæg sjónarmið við stöðuveitingar. Stefnt skal að sem jöfnustu hlutfalli kynja í sambærilegum störfum og skal sérstaklega hugað að skipun í stjórnendastöður og kennarastöður í greinum þar sem annað kynið er ríkjandi.
Jafnréttisnefnd safnar saman kynjatölum nýrra og eldri starfsmanna frá stjórnendum.
Annað hvert ár, í fyrsta sinn vorið 2015.
Á starfsmannafundi það sama vor og í ársskýrslu skólans.
b. Konur og karlar skulu njóta jafnra launakjara fyrir sömu eða jafnverðmæt störf og eiga jafna möguleika á launuðum aukastörfum.
Úttekt á launum og fríðindum starfsmanna, unnin af óháðum aðila, þar sem kynbundinn launamunur er kannaður sérstaklega.
Á starfsmannafundi haustið 2016.
c. Gæta skal þess að konur og karlar eigi sömu möguleika á að samræma starf og einkalíf og koma til móts við þarfir starfsmanna s.s. með sveigjanlegum vinnutíma, hlutastörfum eða annars konar vinnuhagræðingu þar sem því verður við komið.
Jafnréttisnefnd undirbýr hvernig kanna megi að hvaða marki og á hvern hátt komið er til móts við starfsmenn vegna fjölskylduaðstæðna. Nefndin tekur við ábendingum starfsfólk um hugsanlegar aðgerðir til úrbóta og kemur þeim til skólameistara. Jafnréttisnefnd hvetur stjórnendur til þess að hugsa út fyrir rammann og leita lausna með starfsmanni sem koma þarf til móts við.
Könnun gerð haustið 2016.
d. Gæta skal jafnréttissjónarmiða þegar verkefnum er úthlutað og ábyrgð deilt. Við skipan í nefndir og ráð skal gæta þess að kynjahlutfall sé sem jafnast.
Jafnréttisnefnd geri úttekt á hlutfalli kynja í nefndum og ráðum.
Annað hvert ár, í fyrsta sinn haustið 2015.
Vorönn annað hvert ár, í fyrsta sinn vorið 2016.
e. Á hverju skólaári skal halda fræðslufund og/eða námskeið fyrir starfsfólk sem snertir jafnréttismál.
Jafnréttisnefnd skipuleggur í samráði við stjórnendur og samstarfsfólk sem kemur með hugmyndir og ábendingar
Árlega, í fyrsta sinn á vorönn 2015.
f. Vekja skal athygli á því sem vel er gert í jafnréttismálum innan skólans.
Jafnréttisnefnd leitar upplýsinga hjá starfsmönnum um og birtir frétt á heimasíðu skólans.
Á hverju skólaári, í fyrsta sinn á haustönn 2015.
g. Kynna skal viðbragðsáætlun gegn einelti og kynferðislegri áreitni og ofbeldi.
Aðra hverja haustönn, í fyrsta sinn haustið 2015
Telji starfsmaður að jafnrétti sé brotið eða farið á mis við reglur skólans skal hann leita til skólameistara, jafnréttisfulltrúa eða trúnaðarmanns Tækniskólans, sem finna málinu farveg.
a. Þeir starfsmenn sem kynna skólann skulu gæta þess að höfða til beggja kynja og hvetja væntanlega nemendur til þess að kynna sér nám óháð staðalímyndum um hefðbundin karla- og kvennastörf.
Jafnréttisnefnd sé höfð með í ráðum þegar kynningarefni er útbúið. Fulltrúar skólans út á við, bæði nemendur og kennarar, séu af báðum kynjum, sé þess nokkur kostur.
Jafnréttisnefnd fer yfir drög að kynningarefni þegar slík vinna er í gangi og leitar upplýsinga um tilhögun kynninga á skólanum og hvort gætt hafi verið að kynjasjónarmiðum.
Jafnréttisnefnd upplýsir starfsmenn um stöðu þessara mála árlega.
b. Kanna skal kynjaskiptingu nemenda, innan Tækniskólans og undirskóla hans, svo og kynjaskiptingu í félagslífi skólans, nefndum og ráðum innan Nemendasambandsins.
Jafnréttisnefnd safnar saman kynjatölum nemenda úr tölvukerfi og frá Nemendasambandinu.
Annað hvert ár, í fyrsta sinn vorið 2015.
Á starfsmannafundi það sama vor og í ársskýrslu skólans.
c. Nemendur skólans skulu njóta fræðslu um jafnréttismál og fá kynningu á jafnréttisstefnu skólans, sem og viðbragðsáætlun ef kvörtun berst um kynferðislega áreitni eða ofbeldi, en hún liggur fyrir undir heitinu „viðbragðsáætlun gegn einelti“.
Jafnréttisnefnd vinni að undirbúningi s.s. hvar þessi fræðsla eigi best heima og hvernig aðrir skólar hafi skipulagt jafnréttisfræðslu.
Á vorönn 2016 leggur Jafnréttisnefnd fram tillögur sínar. Jafnréttisstefna skólans skal vera aðgengileg á heimasíðu sem og viðbragðsáætlun um kynferðislega áreitni eða ofbeldi
d. Leggja skal áherslu á jafnréttissjónarmið í allri kennslu í skólanum, sem komi fram m.a. í skipulagi náms, vali á námsefni, kennslu og samskiptum við nemendur.
Ýtt skal undir gagnrýna umfjöllun um hefðbundna kynjaskiptingu og kynhlutverk í náminu og benda á leiðir til að koma auga á og vinna gegn misrétti
Kennarar skulu gæta þess að vitna í sérfræðinga af báðum kynjum
Í kennslu skal unnið markvisst að því að breyta hefðbundnum kynja- og staðalímyndum
Kennarar og annað starfsfólk skulu vera nemendum fyrirmynd um jafnréttissinnaða framkomu og veita stúlkum og piltum jöfn tækifæri til að tjá skoðanir sínar
Náms- og starfsráðgjafar skulu vera meðvitaðir um vægi kynbundinnar félagsmótunar á námsval nemenda og hvetja þá til að íhuga námsleiðir þar sem kynjaslagsíða er mikil
Starfsfólk allt gæti þess að gera ekki ráð fyrir að allir nemendur séu gagnkynhneigðir
Í könnun ár hvert skal spyrja nemendur hvernig þeim þyki kennarar og annað starfsfólk standa sig hvað ofangreind atriði varðar. Einnig skal kanna hvort orðið „jafnrétti“ komi fyrir í kennsluáætlunum.
Árlega, í fyrsta sinn árið 2016.
Niðurstöður kynntar á kennarafundi árlega.
Telji nemandi að jafnrétti sé brotið eða farið á svig við reglur skólans skal hann leita til skólameistara, náms- og starfsráðgjafa, eða félagsfulltrúa TS sem finna málinu farveg.
Þú ert hér: Forsíða > Tækniskólinn > Stefnur skólans > Jafnréttisstefna
Samstarf - alþjóðleg samskipti
Gegn einelti, áreitni og ofbeldi
Handverksskólinn - hár gull föt
Áfangar í boði næstu annir (pdf)
Maskinbefälskolan - kynning á sænsku (pdf)
Áfangar - námsskipulag - útgáfa
Mat á námi úr öðrum skólum
Mat á námi úr öðrum skólum
Ný námskrá, almennt nám - jafngildi
Landslag - málun og skissuvinna
Lesið í skóginn - ferskviðartálgun
ECDIS – Rafrænt sjókorta- og upplýsingakerfi
GMDSS ROC og GOC námskeið
IMDG meðferð á hættulegum farmi
Algengar spurningar og svör
Algengar spurningar og svör
Ljósmyndanámskeið - Stafræn ljósmyndun
Revit þrívíddarforrit - grunnur
Revit þrívíddarforrit - framhald
Tölvuleikjagerð í þrívídd - grunnnámskeið
Undirbúningsnámskeið fyrir sveinspróf í rennismíði
Undirbúningsnámskeið fyrir sveinspróf í rafvirkjun
Undirbúningsnámskeið fyrir sveinspróf í vélvirkjun
GPS staðsetningartæki og rötun
Samstarf - alþjóðleg samskipti
Gegn einelti, áreitni og ofbeldi
Tækniskólinn / Skóli atvinnulífsins
Sími 514 9000Opið 8:00 - 15:00
Heilsueflandi framhaldsskóli Tækniskólinn á Facebook
This website is built with Eplica CMS